Landsretten har stadfæstet byrettens kendelse om udlevering af barn til fastsat forældresamvær og tvangsbøder
Ret: Østre Landsret (2. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

UDSKRIFT
AF

ØSTRE LANDSRETS RETSBOG
____________

Den 4. december 2008 holdt Østre Landsret møde i retsbygningen, Bredgade 42, Køben-

havn.

Som dommere fungerede landsdommerne Lisbet Wandel, Ulla Langholz og Jesper Perre-

gaard (kst.), førstnævnte som rettens formand.

Som protokolfører fungerede Medarbejder ved retten.

Der foretoges   

21. afd. kære nr. B-2884-08:

Kærende, tidligere Mor

(advokat Birgitte Schack)

mod

Indkærede, tidligere Far

Ingen var mødt eller indkaldt.

Der fremlagdes kæreskrift af 14. november 2008, hvorved Kærende, tidligere Mor har kæret

Hillerød Fogedrets kendelse af 31. oktober 2008 (FS 5575/2008), hvorefter kærende skal

sørge for, at Barn kan afhentes i SFOen til samvær fredag den 14. november 2008 kl. 16.00,

og ellers vil kunne pålægges en tvangsbøde på 5.000,- kr., med principal påstand om, at

fogedrettens kendelse ophæves, subsidiært at sagen hjemvises til fogedretten til for-nyet

behandling, fogedrettens fremsendelsesbrev af 17. november 2008 og udskrift af rets-bogen

bl.a. med den kærede afgørelse.

Indkærede har ikke udtalt sig vedrørende kæren.



/

- 2 -

Dommeren har ved sagens fremsendelse nærmere redegjort for den trufne afgørelse.

De modtagne bilag var til stede.

Efter votering afsagdes sålydende

k e n d e l s e:

Det fremgår af de gældende bestemmelser om tvangsfuldbyrdelse af forældremyndighed,

barnets bopæl og samvær i retsplejelovens kapitel 48a, som affattet ved lov nr. 500 af 6. juni

2007, blandt andet, at når der skal anvendes umiddelbar magt, skal der deltage en bør-

nesagkyndig og en repræsentant fra kommunen til at varetage barnets interesser, med-

mindre der foreligger ganske særlige omstændigheder, jf. retsplejelovens § 537, stk. 4.   

I de generelle bemærkninger til lovforslaget til loven (FT 2006-2007, Tillæg A, sp. 4511 ff.)

anføres om tvangsfuldbyrdelse blandt andet:

”Regeringen er ligesom udvalget af den opfattelse, at det er traumatiserende for et barn at

blive transporteret til en forælder under fysisk magtanvendelse af fremmede personer. Re-

geringen kan derfor tilslutte sig udvalgets forslag om, at når der er tale om direkte magt-

anvendelse, særligt i forbindelse med fuldbyrdelse af en afgørelse om forældremyndighed

eller barnets bopæl, bør der som udgangspunkt være en børnesagkyndig og en repræsentant

fra kommunen til stede af hensyn til barnet.”

Der anføres endvidere i bemærkningerne i det nævnte lovforslag om bestemmelsen i rets-

plejelovens § 537, stk. 4, blandt andet:

”Der skal som udgangspunkt medvirke en børnesagkyndig ligesom der som u dgangspunkt

skal tilkaldes en repræsentant fra kommunen for at varetage barnets interesser, hvis foged-

retten skønner, at der kan blive tale om at anvende umiddelbar magt. Efter bestemmelsen

kan dette dog undlades, hvis der foreligger ganske særlige omstændigheder. Der kan f.eks.

opstå situationer, hvor det er nødvendigt at søge afgørelsen fuldbyrdet straks for at undgå, at

muligheden for fuldbyrdelse forspildes.”



/

- 3 -

Der er ikke grundlag for at fastslå, at fogedretten i medfør af retsplejelovens § 537, stk. 4 på

forhånd skulle have indkaldt en repræsentant fra kommunen til retsmødet den 31. okto-ber

2008, idet fogedretten efter det oplyste afholdt fogedretsmødet for at have en samtale med

Barn med bistand af den børnesagkyndige uden, at der var påtænkt en tvangsfuld-byrdelse af

samvær i forbindelse hermed.

Landsretten finder efter en samlet bedømmelse af oplysningerne i sager, herunder den be-

grænsede magtanvendelse, der pludseligt opstod behov for, ikke grundlag for at kritisere, at

fogedretten gennemførte tvangsfuldbyrdelsen af samværet, der ikke udsatte Barn ’s sjælelige

eller legemlige sundhed for alvorlig fare, jf. retsplejelovens § 536, stk. 6., uden at udsætte

sagen for at tilkalde en repræsentant fra kommunen.   

Landsretten finder heller ikke grundlag at fastslå, at fogedretten under retsmødet i øvrigt

begik procedurefejl som anført af kærende.

På baggrund af det hidtidige forløb af parternes tvist om samvær mellem Barn og fa-deren,

kan landsretten endvidere tiltræde, at fogedretten på ny den 31. oktober 2008 traf

bestemmelse, jf. hertil retsplejelovens § 537, stk. 3., 2. pkt., om at kærende ved det først-

kommende samvær ville kunne pålægges en tvangsbøde, hvis hun ikke medvirkede til

samværet. Kærende vil således kunne pålægges en tvangsbøde på 5.000 kr., hvis hun den 14.

november 2008 undlod at medvirke til at få gennemført samværet den pågældende dag.   

Herefter, og af de af fogedretten anførte grunde,   

b e s t e m m e s:

Fogedrettens afgørelse stadfæstes.

Retten hævet.



/